open-index/open-wikipedia-markdown huggingface dataset:
Pallontallaajat.net

**Pallontallaajat.net** oli reppureissaajien ja muiden omatoimimatkailijoiden verkkosivusto, josta löysi muun muassa muiden matkaajien kokemuksia ja vihjeitä. 

Sivustolla olevien hakukoneiden ja linkkien kautta pystyi etsimään ja varaamaan lentoja, hostelleja, hotelleja, vuokra-auton, yms. Pallontallaajat.net ei ollut matkatoimisto, sivustolla ei ollut tarjolla valmismatkoja eivätkä palvelut olleet myöskään osa valmismatkaa.

Merkittävin osio sivustolla olikin aktiviisten käyttäjien ylläpitämä keskustelufoorumi.

## Sivujen historiaa

Sivut tunnettiin alun perin nimellä *Interrail FAQ*. Tuolloin sivut sisälsivät nimensä mukaisesti tietoa lähinnä interrail-matkustuksesta. Tämän jälkeen nimenä oli jonkin aikaa Interrail & Omatoimimatkailu, kunnes kesällä 2003 nimeksi (ja myös www-osoitteeksi) vakiintui Pallontallaajat.net. Sisältö on muuttunut ajan myötä pelkästään interrailiä koskevasta materiaalista yhä enemmän omatoimimatkailua laajemmin käsitteleväksi.

Vuoden 2007 Matkamessuilla Pallontallaajat.net valittiin matkailun parhaaksi nettisivustoksi.

## Lähteet

## Aiheesta muualla

* Pallontallaajat.net (arkistoitu)
Ankantekijät

**Ankantekijät** on Sanoma Magazines Finlandin kustantama Disneyn eläinmaailman sarjakuvia käsittelevä kirjasarja. Sarjan jokaisessa teoksessa on eri piirtäjä (osa kuusi on poikkeus), mutta käsikirjoittajia voi olla monia. Sarjaa on ilmestynyt kaksitoista osaa.

## Osat

# Ihmissusia ja sudenpentuja (2002, Daan Jippes, tarinoiden käsikirjoitukset Carl Barks)
# Lentävä skotlantilainen (2003, Romano Scarpa)
# Itsehillinnän mestari (2004, Vicar) 
# Painajainen Paratiisitiellä (2005, Marco Rota)
# Aavemaan aarre (2006, William Van Horn)
# Naurettavat naapurit (2006, Kari Korhonen)
# Kuningas Ekan rautasänky (2007, Tony Strobl)
# Menetetyn muistin tapaus (2007, Giorgio Cavazzano)
# Konnia ja koukkuja (2008, Paul Murry)
# Lannistumaton laivuri (2008, Freddy Milton & Daan Jippes)                  
# Mestari ja muusa (2009, Daniel Branca)
# Taistelupari (2010, Bas Heymans ja Mau Heymans)
Rustenburg

**Rustenburg** on  kaupunki Magaliesbergin vuoriston juurella Luoteismaakunnan provinssissa Etelä-Afrikassa. Vuonna 2010 arvioitu väkiluku oli noin 108 000.  Kaupungin ulkopuolella sijaitsee kaksi maailman suurinta platinakaivosta ja maailman suurin platinajalostamo, PMR (Precious Metal Refiners), joka jalostaa noin 70 % maailman platinasta.

Kaupungissa sijaitsee Royal Bafokeng Stadium, jossa pelattiin jalkapallon maailmanmestaruuskilpailujen otteluja vuonna 2010.

## Historia
Rustenburg on perustettu vuonna 1851. Kaupunki on tärkeä maataloustuotteiden hallinnollinen keskus, sekä tupakan, pähkinän, maissin, vehnän ja aurinkokukkien ja nautakarjan tuotanto- ja viljelyalue. Hollantilainen reformoitu seurakunta perustettiin vuonna 1859. Rustenburg on yksi vanhimmista buuriyhteisöistä Etelä-Afrikassa. Kaupunki on Etelä-Afrikan presidentin Paul Krugerin syntymäkaupunki. Paul Kruger osti viiden neliökilometrin suuruisen maatilan Rustenburgin läheltä vuonna 1863. Maatila Boekenhoutfontein toimii nykyisin Paul Krugerin maaseutumuseona. Buurisodan aikana vuonna 1899, Rustenburgista tuli sodan taistelukenttä. Kaupunki oli ensimmäinen intialaisten siirtolaisten asuinpaikka Etelä-Afrikassa. Kaupungin pääkatu on saanut nimensä intialaisen siirtolaisen Fatima Bhyatin mukaan. Fatima Bhyat saapui kaupunkiin miehensä kanssa vuonna 1877.

## Urheilu
Platinum Stars on ammattilaisjalkapallojoukkue Rustenburgissa.

## Tunnettuja henkilöitä Rustenburgista
*Pik Botha pääministeri, poliitikko
*Paul Kruger, Etelä-Afrikan presidentti

## Lähteet

## Aiheesta muualla

*
Integraaliyhtälö

**Integraaliyhtälö** on yhtälö, jossa esiintyy integraalin sisällä tuntematon funktio. Integraaliyhtälöt ovat läheistä sukua differentiaaliyhtälöille, ja usein tutkittava ongelma voidaan ilmaista molemmilla tavoilla. Tällaisesta vaihtoehtoisesta muotoilusta yleisin esimerkki ovat Maxwellin yhtälöt.

Integraaliyhtälöiden yksinkertaisin perustyyppi on **ensimmäisen lajin Fredholmin yhtälö**

:f(x) = \int_{a}^{b} K(x,t) \phi(t)dt

Tässä \phi(t) on tuntematon funktio ja K(x,t) integraalin *ydin* (vrt. integraalimuunnokset). Fredholmin yhtälön tunnuspiirre on, että molemmat integrointirajat ovat vakioita. Jos tuntematon funktio esiintyy myös integraalin ulkopuolella, kyseessä on **toisen lajin Fredholmin yhtälö**

:f(x) = \phi(x) + \lambda \int_{a}^{b} K(x,t) \phi(t)dt.

Tässä esiintyvä kerroin \lambda vastaa yhtälön ominaisarvoa.

Jos jompikumpi integrointiraja on muuttuja, kyseessä on **Volterran yhtälö**. Myös näitä on tuntemattoman funktion \phi sijainnin perusteella ensimmäistä lajia

:f(x) = \int_{a}^{x} K(x,t) \phi(t)dt

ja toista lajia

:f(x) = \phi(x) + \lambda \int_{a}^{x} K(x,t) \phi(t)dt.

Analogisesti differentiaaliyhtälöiden kanssa puhutaan *homogeenisesta* yhtälöstä, jos f(x) = 0. Muutoin yhtälö on *epähomogeeninen*.

Jos yhtälössä esiintyy myös tuntemattoman funktion derivaattoja, kyseessä on **integrodifferentiaaliyhtälö**. Näitä tulee vastaan joissakin fysiikan sovelluksissa, esimerkiksi säteilynkuljetuksen teoriassa.

## Aiheesta muualla
* Kokoelma integraaliyhtälöiden ratkaisuja 

## Katso myös
*Differentiaaliyhtälö
Mars 1

**Mars 1** (1962 Beta Nu 1) oli neuvostoliittolainen Mars-luotain, joka laukaistiin 1. marraskuuta 1962. Se oli Neuvostoliiton ensimmäinen Mars-ohjelman luotain. Alusta on toisinaan kutsuttu myös nimillä *Sputnik 23* ja *Mars 2MV-4*.

Mars 1 -luotaimen oli tarkoitus lentää Marsin ohilento 11 000 km:n etäisyydeltä. Luotaimen instrumentointi oli suunniteltu kuvaamaan Marsia, mittaamaan kosmista säteilyä, mikrometeoroideja ja Marsin kaasukehää.

## Rakenne
Mars 1 on kehitetty Venera-luotaimista. Se oli 3,3 m pitkä ja halkaisijaltaan 1 m:n levyinen rakenne. Sen kärkiväli oli 4 metriä aurinkopanelit avauttuna.

## Aluksen toiminta
Alus laukaistiin nelivaiheisella raketilla. Alus lähetti Maahan 61 radiolähetystä. 21. maaliskuuta 1963 alus lopetti lähettämästä ilmeisesti siksi, että antenni ei enää ollut suunnattu kohti Maata. Alus ohitti Marsin 190 000 km:n etäisyydellä.

Alus mittasi Maan säteilyvyöhykkeiden säteilytason.

## Katso myös
*Mars 2-6

## Lähteet
Rauman satama

**Rauman satama** (LOCODE: FI RAU) on Raumalla sijaitseva Suomen kolmanneksi suurin konttisatama ja sen osuus länsirannikon satamien kautta kulkevista konteista välillä Turku–Tornio on yli 70&nbsp;%. Sataman merkittävimmät tavaralajit ovat metsäteollisuustuotteet ja kappaletavara. 

Sataman osat ovat Iso-Hakuni, Petäjäs, Laitsaaren keskuslaituri, Pikisaari, konttiterminaali ja Martinkarin öljy- ja kemikaalisatama. Laitureita on 20.

Rauman Satama Oy käynnisti nykyisen konttiterminaalin alueella mittavan rakennusinvestoinnin huhtikuun 2016 aikana. Hankkeen kustannusarvio on noin 21,5 miljoonaa euroa. Hankkeessa laajennetaan samanaikaisesti nykyistä konttiterminaalia rakentamalla lisää laituritilaa konttilaivoille sekä uutta satamakenttää konttien varastointiin. Samalla Petäjäksen irtolastilaituria syvennettiin 12 metrin kulkusyvyyteen.

## Historia
Rauman satamaa on laajennettu vuoden 2018 aikana. Väylä syvennettiin 12 metriin ja konttilaituria pidennettiin 160 metristä 520 metriin. Konttisataman kapasiteetti kasvoi 300 000 kontista 500 000 konttiin vuodessa. Laajennustyöt maksoivat yhteensä 65 miljoonaa euroa.

## Rauman Satama Oy

Rauman Satama Oy on Rauman kaupungin tytäryhtiö ja sillä oli vuoden 2015 alussa henkilöstöä noin 30. Rauman Satama Oy aloitti toimintansa 1. tammikuuta 2015 jatkaen Rauman satamaliikelaitoksen liiketoimintaa. Rauman Satama Oy:n liikevaihto vuonna 2015 oli 11,2 milj. euroa ja liikevoitto 3,1 milj. euroa. Sataman johtajana on toiminut vuodesta 1999 lähtien Hannu Asumalahti, joka jatkaa sataman toimitusjohtajana.

Rauman Satama Oy:n tavoitteena on olla *Suomen turvallisin satama*. Tavoitteeseen päästään jatkuvalla kehitystyöllä satama-alueen toimijoiden kesken sekä alueella liikkuvien ja työskentelevien päivittäisillä ratkaisuilla. Rauman Satama Oy:n sertifioitu työterveys- ja työturvallisuusjärjestelmä OHSAS 18001 liittää työsuojeluasiat myös osaksi organisaation omaa jokapäiväistä toimintaa.

## Tavaraliikenne
Vuonna 2015 Rauman sataman kokonaisliikenne oli yhteensä 5,74 milj. tonnia, jossa on kasvua 2,2 prosenttia edelliseen vuoteen 2014 verrattuna. Tavaralajeista eniten kasvoivat paperin, sellun ja sahatavaran vientikuljetukset sekä raakapuun ja tuonti. Kappaletavara ja nestekuljetukset olivat sen sijaan hienoisessa laskussa. Viime vuonna kuljetettiin Rauman sataman kautta 263&nbsp;000 konttiyksikköä (TEU), mikä merkitsee 5,5 prosentin vähennystä vuoteen 2014 verrattuna, mutta on kuitenkin sataman toiseksi suurin konttimäärä kautta aikain. Konteissa kuljetetun tavaran määrä oli 2,07 milj. tonnia (–4,23&nbsp;%). 

**Rauman sataman vuosittainen rahtimäärä:**

## Lähteet

## Aiheesta muualla

*Rauman satama
*Säätila Rauman satamassa
Kruger Mpumalangan kansainvälinen lentoasema

**Kruger Mpumalangan kansainvälinen lentoasema**  on pieni lentoasema, joka sijaitsee Nelspruitissa, Etelä-Afrikassa. Lentoasema palvelee pääosin Krugerin kansallispuistoon tulevia matkailijoita.

## Lentoyhtiöt ja lentokohteet
*Kulula.com (Johannesburg)
*Nationwide Airlines (Kapkaupunki, Johannesburg)
*Pelican Air Services (Vilanculos)
*South African Airways
**South African Airlink (Kapkaupunki, Durban, Johannesburg)
**South African Express (Johannesburg)

## Lähteet

## Aiheesta muualla
*Lentoaseman kotisivut
Asia Argento

**Aria Asia Maria Vittoria Rossa Argento** (s. 20. syyskuuta 1975 Rooma, Italia) on italialainen näyttelijä ja elokuvaohjaaja. Hän tekee töitä myös DJ:nä, valokuvaajana ja käsikirjoittajana, ja on toiminut mallina muun muassa vaatevalmistaja Miss Sixtyn mainoskampanjassa. Argenton luultavasti tunnetuin teos on elokuva *[[Petollinen on ihmissydän]]* (*The Heart is Deceitful Above All Things*), jonka Argento itse ohjasi, ja jossa hän näytteli pääosassa. Hän kirjoitti myös elokuvan käsikirjoituksen samannimisen romaanin pohjalta.

## Biografia
Argento syntyi 20. syyskuuta 1975 Roomassa, Italiassa. Hänen isänsä on kuuluisa italialainen kauhuelokuvien ohjaaja Dario Argento, ja äiti näyttelijä Daria Nicolodi. Argenton virallinen etunimi on Aria, sillä Italian laki kielsi tuolloin maantieteelliset etunimet. Esiteininä Aria siirtyi käyttämään nimeä Asia. Hänellä on kaksi vanhempaa siskopuolta vanhempiensa aiemmista suhteista: Fiore Argento ja Anna Ceroli, joka kuoli moottoripyöräonnettomuudessa vuonna 1994 (Argenton ohjaama elokuva *Scarlet Diva*, vuodelta 2000, on omistettu Annalle). Argenton vanhemmat erosivat vuonna 1986.

Argento aloitti näyttelijäuransa isänsä elokuvissa, eikä suunnitellut jatkavansa uraa. Hän unelmoi kirjailijan ja ohjaajan urista. Eräs kimmoke Asian näyttelijän uralla oli hänen äitinsä Darian esiintyminen hänen isänsä Darion elokuvassa *[[Pelkoa ei voi paeta]]* (*Tenebrae*, 1982). Tuon elokuvan lopussa Daria kiljuu merkittävällä voimalla ja kohtauksen tunnelataus teki syvän vaikutuksen Asiaan ja (äitinsä mukaan) kohtauksella oli suuri merkitys Asian tulevaan uraan näyttelijänä. Myöhemmin Daria on paljastanut, että ei kohtauksessa oikeastaan näytellyt vaan päästi ulos omia tunteitaan elokuvan teon stressistä ja hänen vaikeammaksi käyvästä suhteestaan Darion kanssa.

## Yksityiselämä
Argentolla on kaksi lasta, vuonna 2001 syntynyt tytär ja vuonna 2008 syntynyt poika. Tyttären isä on Marco Castoldi, joka on italialaisen Bluevertigo-yhtyeen laulaja. Pojan isä on Argenton silloinen aviomies, italialaisamerikkalainen ohjaaja Michele Civetta. Argento ja Civetta menivät naimisiin 27. elokuuta 2008, ja erosivat 2013.  

Vuonna 2017 Argenton uutisoitiin seurustelevan julkkiskokki Anthony Bourdainin kanssa. Suhde päättyi 8. kesäkuuta 2018 Bourdainin tehtyä itsemurhan. 

## Filmografia
### Ohjaajana

### Näyttelijänä

## Lähteet

## Aiheesta muualla
*Elitisti: Haastattelussa: Asia Argento
*Englanninkielinen fanisivusto
Coimbatore

**Coimbatore** () on kaupunki Tamil Nadun osavaltiossa Intiassa. Sitä kutsutaan myös nimellä **Kovai**. Kaupungissa asui 930&nbsp;882 ihmistä vuonna 2001 väestönlaskennan mukaan. Coimbatore on osavaltion toiseksi suurin kaupunki Chennain jälkeen. Kaupungin lähistöllä on lentoasema. Coimbatore sijaitsee osavaltion länsiosassa lähellä Keralan rajaa. Se on samannimisen Coimbatoren piirikunnan pääkaupunki.

Coimbatore on teollisuuskaupunki, jossa on perinteisesti konepaja- ja tekstiiliteollisuutta. Viime vuosina myös IT-alan yrityksiä on siirtynyt kaupunkiin.

## Lähteet
Bertalan Farkas

**Bertalan Farkas** (s. 2. elokuuta 1949 Gyulaháza, Unkari) on lentäjä ja kosmonautti. Hän oli ensimmäinen unkarilainen ja esperantisti avaruudessa.
 
Bertalan Farkas valmistui sotilaslentäjäksi Szolnokin koulusta vuonna 1969 ja sai jatkokoulutusta Neuvostoliitossa 1972. Hän toimi myös tutkijana Budapestin teknillisessä korkeakoulussa. Hän yleni prikaatikenraaliksi.

1. maaliskuuta 1978 Farkas valittiin kosmonautiksi Interkosmos-ohjelmaan. Vuonna 1980 hän lensi Saljut 6 -avaruusasemalla. Hän lensi Sojuz 36 -aluksella asemalle ja alas Sojuz 35 -aluksella.
 
Farkas toimi maansa sotilasasiamiehenä Washingtonissa. Nykyisin hän on budapestiläisen 
Airlines Service and Trade Ltd. -yhtiön toimitusjohtaja.  Hän on naimisissa Anikó Farkasin kanssa. Perheessä on kolme lasta.

## Aiheesta muualla
*Bertalan Farkasin elämäkerta Spacefacts.de-sivulla
*Peter Stache: *Raumfahrer von A bis Z.* Berlin [Ost]: Militärverlag der Deutschen Demokratischen Republik 1988,
Hersham and Walton Motors

**Hersham and Walton Motors** eli **HWM** oli Formula 1 -talli kausilla 1951-1955. Se osallistui yhteensä 14 Grand Prix -kilpailuun saavuttamatta yhtään voittoa tai paalupaikkaa . Tosin se osallistui 1954 ja 1955 vain yhteen kilpailuun molemmilla kausilla.

## HWM:n kuljettajat kausittain

* George Abecassis (1951)
* Stirling Moss (1951)
* Lance Macklin (1952)
* Peter Collins (1952)
* Tony Gaze (1952)
* Duncan Hamilton (1952)
* Paul Frère (1952)
* Dries van der Lof (1952)
* George Abecassis (1952)
* Johnny Claes (1952)
* Roger Laurent (1952)
* Stirling Moss (1952)
* Yves Giraud Cabantous (1952)
* Lance Macklin (1953)
* Peter Collins (1953)
* Paul Frère (1953)
* Yves Giraud Cabantous (1953)
* Albert Scherrer (1953)
* Duncan Hamilton (1953)
* Jack Fairman (1953)
* John Fitch (1953)
* Lance Macklin (1954)
* Ted Whiteaway (1955)

## Huomioita

## Lähteet
Auguste Mariette

**François Auguste Ferdinand Mariette** (11. helmikuuta 1821 – 19. tammikuuta 1881) oli ranskalainen tutkija ja arkeologi. Hän oli aikansa johtava egyptologi ja Kairon Egyptiläisen museon perustaja. Mariette käynnisti suuret ja tulokselliset arkeologiset kaivaukset vuonna 1850 Kairon seudulla ja Thebassa.

## Lähteet
Ilmiliekki Quartet

**Ilmiliekki Quartet** on suomalainen jazzyhtye. Yhtye perustettiin tammikuussa 2002, ja sen jäsenet ovat Antti Lötjönen, basso; Olavi Louhivuori, rummut; Tuomo Prättälä, piano ja Verneri Pohjola, trumpetti ja melodika. Myös lyömäsoittaja Jaska Lukkarinen on soittanut yhtyeen riveissä. Yhtye lähestyy tyylillisesti free jazzia, ja sen kappaleissa vuorottelevat sävelletyt ja improvisoidut jaksot.

## Albumit ja kiertueet
Ilmiliekki Quartet voitti Pohjoismaisen Young Nordic Jazz Comets -yhtyekilpailun vain puoli vuotta perustamisensa jälkeen heinäkuussa 2002. TUM Records julkaisi yhtyeen ensimmäisen levyn *March of the Alpha Males* julkaistiin vuonna 2003. Albumi sisältää Pohjolan, Prättälän ja Louhivuoren säveltämiä kappaleita sekä kolme lainakappaletta Björkiltä, Radioheadilta ja Ornette Colemanilta. Levy oli ehdolla Jazz-Emman saajaksi. Vuonna 2004 Finland Festivals valitsi Ilmiliekki Quartetin Vuoden nuoreksi taiteilijaksi, ja *March of the Alpha Males* voitti Teosto-palkinnon. Yhtye voitti  *[[Jazzrytmit]]*-lehden järjestämän suomalaisten kriitikkojen vuotuisen yhtyeäänestyksen vuosina 2003–2006, kahtena jälkimmäisenä vuonna yhdessä The Five Corners Quintetin kanssa.

TUM Records julkaisi Ilmiliekki Quartetin toisen albumin *Take It With Me* vuonna 2006. Myös tällä levyllä on Pohjolan, Prättälän ja Louhivuoren säveltämiä kappaleita ja lisäksi lainakappaleet Tom Waitsilta, Red Hot Chili Peppersiltä sekä Suzanne Vegalta. Albumi pääsi brittiläisen ''The Observer'' -lehden vuoden 2007 parhaiden levyjen listan sijalle 47.

Vuonna 2009 Ilmiliekki Quartet julkaisi yhdessä laulaja Emma Salokosken kanssa ruotsinkielisiä lauluja sisältävän *Vi sålde våra hemman* -albumin. Albumilla on kansanlauluja, lauluiksi sovitettuja runoja ja yksi Salokosken sanoittama ja Pohjolan säveltämä kappale. Albumi oli Suomen virallisen albumilistalla kolme viikkoa, parhaimmillaan sijalla 12.

Ilmiliekki Quartet on esiintynyt Suomen lisäksi Euroopassa, Yhdysvalloissa muun muassa Lincoln Centerissä New Yorkissa, Kanadassa, Australiassa ja Uudessa-Seelannissa sekä Marokossa.

## Diskografia
*
*
* (yhdessä Emma Salokosken kanssa)
* (yhdessä Emma Salokosken kanssa)
*
*
* (yhdessä Emma Salokosken kanssa) 

## Palkinnot
*Pohjoismaisen Young Nordic Jazz Comets -yhtyekilpailun voitto 2002
**March Of The Alpha Males* Jazz-Emma-ehdokkaana 2003
*Teosto-palkinto 2004
*Finland Festivalsin Vuoden Nuori Taiteilija -nimitys 2004
*Vuoden yhtye Jazzrytmit-kriitikkoäänestyksen Vuoden yhtye -kategorian voitto 2003 ja 2004

## Lähteet

## Aiheesta muualla

* Ilmiliekki Quartet TUM Recordsin sivuilla
*
*
Monte Carlo -simulaatio

**Monte Carlo -simulaatio** on numeerisen mallintamisen menetelmä, jossa hyödynnetään todennäköisyyslaskentaa ja tilastotiedettä. Siinä toistetaan samantapaisia laskelmia useita kertoja peräkkäin käyttäen jotain nk. *Monte Carlo -algoritmia*. Tulos ei ole tarkka. Sitä käytettäessä virheen todennäköisyys voidaan kuitenkin asettaa halutulle tasolle mutta tarkkuuden kasvaessa myös suoritusaika kasvaa.  

## Periaate
Monte Carlo -algoritmia käytettäessa tehdään sarja satunnaisia arvauksia, joista jokainen eliminoi joukon mahdollisia ratkaisuja. Tulos on sitä tarkempi, mitä enemmän arvauksia tehdään.

# Määritellään lähtödatan rajat; mille välille arvausten tulee sijoittua.
# Generoidaan lähtödata ja suoritetaan sillä tarvittavat laskelmat.
# Tehdään päätelmiä suoritettujen laskelmien tuloksien perusteella.

## Käyttö
Menetelmä sopii erityisen hyvin moniulotteisille ongelmille, joiden lähtötietojen tiedetään olevan epätarkkoja. Eräs tunnetuimmista Monte Carlo -simulaatioiden sovelluksista on sääennusteissa käytetyt *parviennusteet*. Niissä samaa ilmakehämallia ajetaan hiukan erilaisin lähtötiedoin samalle ennustusjaksolle kymmeniä, jopa satoja kertoja. Tällöin malliajojen tulosten hajonnasta voidaan tehdä johtopäätöksiä sääilmiöiden todennäköisyyksistä ja ennusteiden epävarmuudesta.

## Esimerkki Monte Carlo -algoritmista
Eräs Monte Carlo -menetelmän käyttötavoista on nopea tarkastus, onko kokonaisluku N alkuluku. Monte Carlo -algoritmia menetelmässä valitaan satunnaisesti joukko kokonaislukuja väliltä 2 ja ½N. Mikäli jokin näistä luvuista jakaa N:n niin, että lopputulos on kokonaisluku, ei N ole alkuluku. Monte Carlon algoritmi antaa "melko varman" vastauksen ongelmaan erittäin nopeasti verrattuna muihin menetelmiin.

## Lähteet

## Aiheesta muualla
Tony Brooks

**Charles Anthony Stanford Brooks** eli **Tony Brooks** (25. helmikuuta 1932 Dunkinfield, Englanti, Iso-Britannia	– 3. toukokuuta 2022) oli englantilainen kilpa-autoilija. Hän osallistui kausilla 1956–1961 yhteensä 39:ään Formula 1 -sarjan MM-osakilpailuun. Hän voitti kuusi MM-sarjan kilpailua ja sijoittui kaudella 1959 MM-pisteissä toiseksi.

Brooks oli viimeinen elossa ollut 1950-luvun GP voittaja.

## Lähteet
HWM

**HWM**-lyhenne tarkoittaa seuraavia asioita:

* HWM, lyhenne sanoista high wet modulus, polynoosikuidut 
* Hersham and Walton Motors, Formula 1 -talli 
* Hot Water Music, yhdysvaltalainen rokkibändi
Visakhapatnam

**Visakhapatnam** (, , usein lyhyesti *Vizag*) on satamakaupunki Andhra Pradeshin osavaltiossa Intian itärannikolla. Kaupungin asukasluku oli 1&nbsp;728&nbsp;128 vuonna 2011. Kaupungissa on yksi Intian suurimmista satamista (Visakhapatnamin satama) ja vanhin telakka. Se on merkittävä rautateiden solmukohta, ja sen asema tunnetaan usein edelleen siirtomaa-aikaisella nimellään Waltair.

Nähtävyyksiä ovat muun muassa Visakhapatnamin rannat, Arakun laakso ja Borran luolat sekä muinaiset temppelit.

Visakhapatnam oli satamapaikkakunta jo antiikin aikana, ja kävi kauppaa Lähi-idän ja Rooman kanssa. Satamatoimintojen sijoittumista paikkakunnalle on helpottanut luonnonsatama, jota syventämällä ja muokkaamalla nykyisen kauppasataman sisäsatama on tehty sopivaksi suurillekin rahtilaivoille.


File:Vizag Port Aerial.jpg|Ilmakuva Visakhapatnamin sataman sisäosista.
File:Vizag Seaport aerial view.jpg|Visakhapatnamin ulkosatama ilmakuvassa (2008).
File:Visakhapatnam Airport - 2.jpeg|Visakhapatnamin lentoaseman terminaalirakennus.
File:Visakhapatnam railway station.jpg|Rautatieasema.
File:View of Visakhapatnam railway station.jpg|Näkymä rautatieasemalta laiturialueelle.
Kuva:War Memorial, Vizag.jpg|Victory at Sea -sotamuistomerkki.


## Lähteet

## Aiheesta muualla
Madurai

**Madurai** () on kaupunki Tamil Nadun osavaltiossa Intiassa. Vuoden 2011 väestönlaskennassa siellä oli 1&nbsp;465&nbsp;625 asukasta, mikä tekee siitä Tamil Nadun kolmanneksi suurimman kaupungin. Se sijaitsee Vaigai-joen varrella 48 kilometriä Dindigulista kaakkoon. Madurai tunnetaan Meenakshi Ammanin temppelistä, joka on yksi tärkeimpiä Shivan temppeleitä, ja vetää puoleensa niin matkailijoita kuin pyhiinvaeltajia. 

Madurain alueen työllistäjiä ovat maanviljely, matkailu, tekstiiliteollisuus sekä viljelystuotteiden pienimuotoinen jalostaminen. 


## Lähteet
Muse Watson

**Muse Watson** (s. 20. heinäkuuta 1948) on yhdysvaltalainen näyttelijä. Hän aloitti uransa teatterissa ja jatkoi vuodesta 1989 alkaen elokuvissa ja televisiossa.

## Elokuvia
* Sommersby (1993)
* Uskottomasti sinun (Something to Talk About, 1995)                               
* Ammattitappajat (Assassins, 1997)                                     
* Tiedän, mitä teit viime kesänä -sarja 

## Televisiosarjoja
*Indiana Jones Junior
*Kunnian miehet 
*Matlock 
*NCIS Rikostutkijat
*Walker, Texasista
*Pako

## Aiheesta muualla
*Muse Watsonin sivusto 
*
James MacMillan

**James MacMillan** (s. 16. heinäkuuta 1959, Kilwinning, North Ayrshire) on skotlantilainen taidemusiikin säveltäjä.

MacMillan opiskeli sävellystä Edinburghin yliopistossa Rita McAlisterin johdolla ja Durhamin yliopistossa John Caskenin johdolla. Opintojensa jälkeen MacMillan palasi Skotlantiin, jossa hänestä tuli Skotlannin kamariorkesterin nimikkosäveltäjä.

MacMillan tuli suuremman yleisön tietoisuuteen vuonna 1990, kun BBC:n Skotlannin sinfoniaorkesteri kantaesitti Proms-festivaaleilla teoksen *The Confession of Isobel Gowdie*. Isobel Gowdie oli eräs monista naisista, jotka 1600-luvun Skotlannissa teloitettiin noituudesta syytettynä. Teoksen kansainvälisen maineen ansiosta MacMillan sai lisää merkittäviä sävellystilauksia, kuten tilauksen skotlantilaiselle lyömäsoittajalle Evelyn Glennielle sävellettävästä lyömäsoitinkonsertosta. Tämä konsertto, nimeltään *Veni, veni, Emmanuel*, kantaesitettiin vuonna 1992, ja siitä on tullut MacMillan useimmin esitetty teos. Myös Mstislav Rostropovitš tilasi MacMillanilta sellokonserton ja kantaesitti sen vuonna 1997.

MacMillanin sävellyksien yksi merkittävä piirre on hengellisyys. Hän on saanut katolisuudesta inspiraation moneen kappaleeseen, muun muassa hengellisiin kuorokappaleisiin kuten *Magnificat* (1999). MacMillan ja hänen vaimonsa kuuluvat katolisen kirkon dominikaaniseen sääntökuntaan. Skotlannin kansanmusiikki on vaikuttanut myös merkittävästi MacMillanin tuotantoon.

## Teoksia
**After the Tryst* (1988] viululle ja pianolle
**The Confessions of Isobel Gowdie* (1990) orkesterille
**The Berserking* (1990), konsertto pianolle ja orkesterille
**Veni, Veni, Emmanuel* (1992), konsertto lyömäsoittimille ja orkesterille
**Seven Last Words from the Cross* (1993), kantaatti kuorolle ja jousille
**Inés de Castro* (1991-95), ooppera
**The World's Ransoming* (1997) englannintorvelle ja orkesterille
**Sellokonsertto* (1997)
**Symphony: Vigil* (1997)
**Quickening* (1998) solisteille, kuorolle ja orkesterille
**Mass* (Messu) (2000) kuorolle ja uruille
**The Birds of Rhiannon* (2001) kuorolle ja orkesterille
**Pianokonsertto nr. 2* (2003)
**Sun-Dogs* (2006) kuorolle

## Aiheesta muualla
*James MacMillan Boosey & Hawkesin sivuilla. 
*MacMillanista Classical Netin sivuilla.
Luis Suárez Miramontes

**Luis Suárez Miramontes** (2. toukokuuta 1935 A Coruña, Galicia, Espanja – 9. heinäkuuta 2023) oli espanjalainen jalkapalloilija ja jalkapallovalmentaja. Hänet valittiin Euroopan parhaaksi pelaajaksi vuonna 1960.

Suárez edusti pelaajaurallaan seuratasolla kotimaassaan Deportivo de La Coruñaa ja FC Barcelonaa sekä Italiassa Internazionalea ja Sampdoriaa. Hän saavutti Barcelonan riveissä kaksi Espanjan-mestaruutta ja kaksi Messucupin voittoa sekä Interin riveissä kolme Italian-mestaruutta, kaksi Euroopan cupin voittoa ja kaksi Intercontinental Cupin voittoa.

Espanjan maajoukkueessa Suárez pelasi 32 ottelua ja teki niissä 14 maalia. Hän edusti Espanjaa MM-kisoissa vuosina 1962 ja 1966. Suárez oli myös voittamassa mestaruutta Espanjan riveissä EM-kisoissa 1964.

Valmennusurallaan Suárez toimi useiden espanjalaisten ja italialaisten seurajoukkueiden sekä Espanjan maajoukkueen päävalmentajana.

## Lähteet
Geokoodi

**Geokoodi** on maantieteellinen koodi, jonka avulla tietty paikka tai alue voidaan tunnistaa Maassa.

Koodi voi kertoa alueesta tai paikasta muun muassa
*minkä osan Maasta se käsittää (koko Maan, maa-alueen, vesi-alueen, maanosan, valtion)
*minkälainen alue on kyseessä (valtio, piirikunta, lentoasema, rautatieasema, kaupunki, ...)
*onko kyseessä alue vai paikka
*aika, jolloin koodi on voimassa ja käypä
*kuinka alue on koodattu (numero, kirjain, sekoitus molempia, muu tapa)

## Luettelo koodisysteemeistä
Jotkut koodisysteemit ovat ilmaisia käyttää, toiset vaativat luvan, jonka tyyppi vaihtelee.

*Autojen rekisterikilvet
*ISO 3166 valtion ja sen alueiden koodit
*IATA lentoasemakoodit, alue /paikka koodit, lentoasemat
*ICAO lentoasemakoodit, alue /paikka koodit, lentoasemat
*Internetin verkkotunnukset
Aarne Ahola

**Johan Aarne Einari (Einar) Ahola** (21. kesäkuuta 1910 Karijoki – 21. toukokuuta 1994 Kauhajoki) oli suomalainen upseeri, Mannerheim-ristin ritari, maanviljelijä, maalaisliittolainen kunnallispoliitikko ja sosiaalineuvos.

## Talvi- ja jatkosota
Ahola palveli talvisodassa 8. divisioonaan kuuluneessa Jalkaväkirykmentti 23:ssa eli niin kutsutussa Laurilan rykmentissä. Hän palveli Taipaleenjoella muun muassa Mustaojan kakkostukikohdassa ja osallistui Vuosalmen taisteluun. Taipaleenjoella Ahola tutustui runoilija Yrjö Jylhään. 

Jatkosodassa Ahola palveli 19. divisioonaan kuuluneessa JR 58:ssa. Rykmentin taistelupaikkoja olivat muun muassa Kitee, Kaalamo ja Keinosenmäki. Ahola haavoittui 24. heinäkuuta 1941 Ruskealan Petäjävaarassa. Vuosina 1942–1944 hän oli 68. sotasairaalan komendanttina Sortavalassa. Hänet ylennettiin heinäkuussa 1940 reservin vänrikiksi ja tammikuussa 1942 luutnantiksi.

## Kunniamerkit
Luutnantti Ahola nimitettiin 17. heinäkuuta 1942 Vapaudenristin 2. luokan Mannerheim-ristin ritariksi numero 71. Muita hänen saamiaan kunniamerkkejä olivat 3. luokan Vapaudenristi miekkojen kera, 4. luokan Vapaudenristi tammenlehvällä, 4. luokan Vapaudenristi miekkojen kera kahdesti, 1. luokan Vapaudenmitali, 2. luokan Vapaudenmitali, Maanviljelijöiden seuran kultainen ansiomerkki, Keskustapuolueen kultainen ansiomerkki, Nuorisoseurojen kultainen ansiomerkki, Sotainvaliidien veljesjärjestön hopeinen ansiomerkki.

## Muu ura ja luottamustehtävät
Ahola viljeli vuosina 1941–1977 maatilaa Kauhajoella.

Ahola oli Maaseudun Nuorten Liiton Etelä-Pohjanmaan piirin ensimmäinen puheenjohtaja vuosina 1945–1953 ja Maalaisliiton (sittemmin Keskustapuolueen) puoluevaltuuskunnan jäsen vuosina 1946–1972. Hän oli Maalaisliiton edustajana Kauhajoen kunnanvaltuustossa 1954–1956 ja kunnanhallituksessa 1959–1962 ja 1965–1966. Ahola oli myös presidentin valitsijamiehenä vuoden 1950 vaalissa sekä Kauhajoen edustajana Etelä-Pohjanmaan Maakuntaliitossa 1965–1968. Hänellä oli monia muitakin kunnallisia ja paikallisia luottamustehtäviä. Hän sai reservissä kapteenin arvon vuonna 1967 ja sosiaalineuvoksen arvonimen vuonna 1978.

## Lähteet
* Karijoen Sotaveteraanit, Suupohjan Kirjapaino, Kristiinankaupunki, 1991.
*

### Viitteet
Ortogonaaliset polynomit

**Ortogonaaliset polynomit** ovat ääretön joukko polynomeja P_0(x), P_1(x), P_2(x) \ldots, P_n(x), \ldots\,, joista n:s polynomi on aina n:ttä astetta. Ortogonaalipolynomit ovat nimensä mukaisesti ortogonaalisia, eli kahden polynomin sisätulo

:\langle P_n,P_m \rangle = \int_{a}^{b} P_n(x) P_m(x) W(x) dx

on nolla, aina kun n \neq m. Tässä esiintyvä funktio W(x) on sisätulon painofunktio, joka voi olla myös ykkönen. Tämän ominaisuuden vuoksi tietty ortogonaalipolynomien joukko muodostaa polynomiavaruuden kannan samaan tapaan kuin vaikkapa koordinaatiston kantavektorit muodostavat vektoriavaruuden kannan. Integrointirajojen a ja b väliin jäävää aluetta kutsutaan polynomiperheen *ortogonaalisuusväliksi*. Rajoista jompikumpi tai molemmat voivat olla äärettömiä. Kanta-ominaisuutensa vuoksi ortogonaalipolynomeilla on runsaasti käytännön sovelluksia. Niiden avulla voidaan esimerkiksi kirjoittaa sarjakehitelmiä muille funktioille.

## Ominaisuuksia
### Generoiva funktio
Ortogonaalisia polynomeja esiintyy sellaisen toisen kertaluvun differentiaaliyhtälön ratkaisuna, joka on muotoa 

:Q(x)y* + L(x)y' + \lambda y = 0\,</math>,

kunhan [[polynomi]] <math>Q(x)</math> on korkeintaan toista astetta ja polynomi <math>L(x)</math> lineaarinen. Jokaiselle ortogonaalisten polynomien joukolle voidaan löytää funktio, joka tunnetaan *'Rodriguesin kaavana**. Rodriguesin kaavan yleinen muoto on

:<math>P_n = \frac{1}{W(x)e_n}\frac{d^n}{dx^n}(W(x)[Q(x)]^n)</math>,

missä painofunktio 

:<math>W(x) = \frac{e^{\int (L(x) / Q(x))dx}}{Q(x)}</math>

ja <math>e_n</math> polynomijoukosta riippuva kerroin. Monissa todistuksissa on kätevää käyttää varsinaista **generoivaa funktiota'''. Funktio G(x,t) on generoiva funktio, jos polynomijoukolle on voimassa

:G(x,t) = \sum_n P_n(x)t^n\,

Tällä voidaan todistaa esimerkiksi rekursiokaavoja.

### Rekursiokaava
Jokaiselle ortogonaalisten polynomien joukolle voidaan myös löytää rekursiivinen kaava, jolla pystytään laskemaan joukon seuraava polynomi, kun kaksi edellistä polynomia tunnetaan. Yleinen rekursiokaava on muotoa

:P_{n+1} = (a_nx + b_n)P_n - c_nP_{n-1}\,

### Juurten reaalisuus ja erisuuruus
Voidaan osoittaa, että jokaisen ortogonaalipolynomin kaikki nollakohdat ovat erisuuria, reaalisia ja että ne kaikki sijaitsevat kyseisen polynomijoukon ortogonaalisuusvälillä. Voidaan myös osoittaa, että jonon n:nnen polynomin kaikki nollakohdat sijaitsevat (n+1):nnen polynomin nollakohtien välissä.

## Tunnettuja ortogonaalisia polynomeja
Ortogonaalisia polynomeja syntyy mm. eräiden differentiaaliyhtälöiden ratkaisuna yhtälön sarjaratkaisun katketessa polynomiksi. Tunnettuja ortogonaalipolynomiparvia ovat
* Legendren polynomit
* Laguerren polynomit
* Hermiten polynomit
* Tšebyševin polynomit
* Jacobin polynomit
Álvaro Noboa

**Álvaro Noboa** (s. 1. marraskuuta 1950) on ecuadorilainen liikemies ja poliitikko. Banaanikaupalla vaurastunut Noboa on maan rikkain mies. Hän on pyrkinyt maan presidentiksi 1998, 2002, 2006, 2009  ja 2013. Vuoden 2013 vaaleissa hän sai neljä prosenttia äänistä.

Noboa on käynyt vuosien varrella useita pitkällisiä oikeustaisteluita. Hänen isänsä ei jättänyt hänelle perinnöksi osuutta perheen yhtiöstä, mutta Álvaro Noboa sai lopulta oikeusteitse puolet yhtiöstä. Syyte seksuaalisesta ahdistelusta päättyi sovitteluun. Viime vuosina hänen yhtiötään on syytetty verovilpistä kun taas Noboa on syyttänyt verottajaa ajojahdista.

Noboan perheyhtymä koostuu kaikkiaan 110 tytäryhtiöstä, ja se on Ecuadorin suurin konserni. Se on Ecuadorin suurin ja maailman viidenneksi suurin banaanien tuottaja, ja hallitsee noin 4 % maailman banaanikaupasta. Yhtiön tuotemerkki on "Bonita".

Noboaa on syytetty työntekijöiden oikeuksien polkemisesta ja Noboa Groupin työntekijöitä on erotettu ammattiyhdistysliikkeissä toiminnan vuoksi, ja lakkoilevia työläisiä pahoinpidelty. Noboaa on syytetty myös lapsityövoiman käytöstä.

Hän on perustamansa Partido Renovador Institucional de Acción Nacionalin (PRIAN) johtaja erottuaan keskustaoikeistolaisesta Partido Roldosista Ecuatorianosta (PRE).

Noboan puoliso Anabella Azín on toiminut Ecuadorin parlamentissa, ja heidän poikansa Daniel Noboa valittiin lokakuussa 2023 Ecuadorin presidentiksi.

## Lähteet
Kliininen tutkimus

**Kliininen tutkimus** tarkoittaa terveydenhuollossa tieteellistä menetelmää käyttäen tehtävää terveyteen liittyvää tutkimusta. Tutkimus kohdistuu potilaisiin ja voi tähdätä esim. lääkkeen tai muun hoitomuodon tehon ja turvallisuuden osoittamiseen kokeellisesti. Kliinisiä tutkimuksia toteutetaan esimerkiksi kaksoissokkoasetelmalla, jolloin koehenkilö tai tutkimushenkilökunta ei tiedä onko yksilö saanut kokeiltavaa lääkettä vai vertailuryhmässä käytettävää lumelääkettä tai toista lääkettä.

## Aiheesta muualla
*
Douppaus

**Douppaus** () eli **seostaminen** tarkoittaa puolijohteiden (puolijohdekomponenttien) valmistuksessa epäpuhtauksien lisäämistä hallitusti erittäin puhtaaseen puolijohdeaineeseen (esimerkiksi pii, germanium, seleeni, arseeni). Tällöin saadaan materiaaliin halutunlaiset sähköiset ominaisuudet.

Doupattujen atomien määrä, joka tarvitaan muuttamaan puolijohteen sähkönjohtavuutta, on erittäin pieni. Kun suhteellisen pieni määrä doupattuja atomeja lisätään (1&nbsp;jokaista 100&nbsp;000&nbsp;000 atomia kohden), sanotaan douppauksen olevan matala tai kevyt. Kun doupattuja atomeja lisätään huomattavasti enemmän (1&nbsp;jokaista 10&nbsp;000 atomia kohden), sanotaan douppauksen olevan raskas tai korkea. Tämä merkitään yleensä *n+* n-tyypin douppaukselle ja *p+* p-tyypin douppaukselle.

Puolijohdekomponentteja ovat muun muassa ledit, tyristorit, diodit ja transistorit, joita sisältävät mikropiirit ovat mikroprosessori- ja tietokonetekniikan peruskomponentteja. 

## Douppaustekniikka ja -aineet

Douppaus tapahtuu yleensä yksinkertaisten, puolimetalli- ja vetyatoimeista koostuvien kaasujen avulla, hajottamalla kaasu suljetussa kammiossa doupattavan aineen kanssa, jolloin puolimetalliatomit laskeutuvat doupattavan aineen päälle. Tällaisia kaasuja ovat muun muassa silaani, arsiini, seleenivety ja germaani.

## Katso myös
* Piikiekko

## Lähteet
ARA Bahía Buen Suceso

**ARA Bahía Buen Suceso** oli vuonna 1950 valmistettu Argentiinan laivaston pieni, 5&nbsp;000 bruttorekisteritonnin kuljetusalus, jonka saapumisesta 19. maaliskuuta 1982 South Georgiaan Falklandinsaarille alkoi Britannian ja Argentiinan välinen kiista, joka lopulta johti Falklandin sotaan.

## Valmistus
Alus valmistettiin Kanadassa Halifax Shipbuilding Limitedin telakalla ja otettiin palvelukseen 1950.

## Palvelus
Alus liitettiin osaksi Kuljetuslaivastoa (). Se kuljetti 1958 Isoon-Britanniaan Argentiinan laivastolle ostetun lentotukialuksen *[[HMS Warrior (R31)|ARA Independencian]]* miehistön. Alus otti osaa myös lukuisiin Etelänavan tutkimusretkikuntien huoltamiseen.

Alus tavattiin 19. maaliskuuta 1982 Leithistä, jolloin argentiinalaiset saivat kuvernööriltä määräyksen poistua saarelta aiheuttamansa häiriön vuoksi.

Falklandin sodassa () alus oli huoltoaluksena, jonka tehtävänä oli toimittaa täydennyksiä saarille sijoitettuihin Argentiinan maavoimien tukikohtiin. Kuninkaallinen laivasto valtasi 15. kesäkuuta aluksen sen ajettua matalikolle Fox Bayssä. Alus upposi 21. lokakuuta 1982 Kuninkaallisen laivaston maalilaivana.

## Lähteet
* 

### Viitteet

## Aiheesta muualla
*Transporte de la Armada http://www.histarmar.com.ar/BuquesMercantes/ListadoB/BahiaBuenSuceso.htm
Argentiinan ilmavoimat

**Argentiinan ilmavoimat** () on Argentiinan asevoimien (Fuerzas Armadas de la República Argentina) puolustushaara.

Ilmavoimien historia alkaa 10. elokuuta 1912 perustetusta sotilasilmailukoulusta. Vuonna 1927 perustettiin Dirección General de Aeronáutica koordinoimaan sotakoneiden toimintaan maavoimien kanssa. Samana vuonna Córdobaan perustettiin lentokonetehdas, josta tuli maan lentokoneteollisuuden perusta. 1940-luvulla sekä armeijalla että laivastolla oli lentokoneyksikköjä, jotka 11. helmikuuta 1944 siirrettiin Comando Aeronáuticon alaisuuteen, joka muutettiin 4. tammikuuta 1945 ilmavoimiksi. Toisen maailmansodan jälkeen ilmavoimat otti käyttöön ensimmäisenä Latinalaisen Amerikan maana suihkukoneet Gloster Meteorin myötä. Kalustoon lisättiin myös Avro Lincoln ja Avro Lancaster -pommikoneita. Argentiina kehitti saksalaisten pakolaisten avulla myös omat FMA I.Ae. 27 Pulqui I ja FMA I.A.e 33 Pulqui II -suihkuhävittäjät kuudentena maana maailmassa.

1970-luvulla ilmavoimien kalustoon lisättiin Mirage III -koneet, sekä israelilainen Mirage V:n kopio IAI Dagger. Taisteluihin Argentiinan ilmavoimat osallistui ensi kertaa 1. toukokuuta 1982 Falklandin sodan aikana. Se menetti yli 80 konetta, joita ei saanut korvattua kauppasaarron ja budjettiongelmien vuoksi 1990-luvulla.

## Lähteet
*https://www.faa.mil.ar/ (viitattu 8.9.2014) 

### Viitteet

## Aiheesta muualla

*Argentiinan ilmavoimien verkkosivut
Dialogi kahdesta maailmanjärjestyksestä

**Dialogi kahdesta maailmanjärjestyksestä** eli *Dialogi* () on Galileo Galilein kirjoittama aurinko- ja maakeskistä maailmankuvaa käsittelevä kirja. Se julkaistiin inkvisition nimellisellä hyväksynnällä Firenzessä 1632. Seuraavana vuonna Galilei tuomittiin jumalanpilkasta, jolloin kirja lisättiin katolisen kirkon kiellettyjen kirjojen luetteloon, josta se poistettiin vasta 1822. Samalla myös muut Galilein teokset kiellettiin. Kirja muodostuu neljän päivän aikana käytävistä kahden filosofin ja yhden maallikon välisistä keskusteluista.

Kirjoittaessaan Galilei kutsui teostaan nimellä *Dialogi vuorovesistä*. Inkvisition hyväksymä painos sai nimen *Dialogi luoteesta ja meren virtauksesta*. Galilein käskettiin poistaa kaikki vuoroveteen liittyvä otsikosta ja johdannosta. Hän ei saanut puolustaa vuorovesiteoriaansa, koska se perustui Maan liikkumiseen.

* Salviati puolustaa kopernikaanista mallia ja esittää muutamia Galilein näkemyksiä suoraan ja kutsuu tätä akateemikoksi. Galilei oli Accademia dei Lincein jäsen. Hänellä oli ystävä nimeltä Filipo Salviati (1582–1614).

*Sagredo on älykäs, aluksi puolueeton, maallikko. Galileilla oli Giovanfrancesco Sagredo -niminen ystävä (1571–1620).

*Simplicio on omistautunut Ptolemaioksen ja Aristoteleen seuraaja sekä perinteisen maakeskisen kuvan kannattaja. Hahmo on muodostettu konservatiivisten filosofien Ludovico delle Colomben (1565–1616?) ja Cesare Cremoninin (1550–1631) pohjalta. 500-luvulla eli Simplikios-niminen filosofi, mutta nimi muistuttaa myös yksinkertaista.

## Aiheesta muualla
* Galilei, Galileo: *[http://www.webexhibits.org/calendars/year-text-Galileo.html Dialogue Concerning the Two Chief World Systems]*
Kirje suurherttuatar Kristiinalle

**Kirje suurherttuatar Kristiinalle** on Galileo Galilein vuonna 1615 kirjoittama essee. Se käsittelee Raamatun Ilmestyskirjan ja tieteen silloisten uusien keksintöjen välisiä suhteita.

Kristiina, Lothringenin herttuan Kaarle III:n tytär, Katariina de’ Medicin tyttärentytär ja Ferdinando I de’ Medicin leski, oli Toscanan suurherttuatar vuosina 1587–1609. Hän nimitti Galilein Pisan yliopiston matematiikan professoriksi vuonna 1588.

## Aiheesta muualla
* Substantial excerpt from the Internet Modern History Sourcebook
Hellfire

**Hellfire** on norjalaisen black metal -yhtyeen 1349:n kolmas studioalbumi, joka julkaistiin vuonna 2005. Siitä on julkaistu myös tupla-LP-versio vuonna 2006. Kappaleeseen "Sculptor of Flesh" kuvattiin myös video.

Levyn erikoispiirteisiin kuuluu päätösraita, joka on samalla levyn *Hellfire* nimikappale. Se on yhtyeelle poikkeavasti hieman hidastempoisempi kappale, ja kestää 13 minuuttia ja 49 sekuntia eli periaatteessa yhtyeen nimen verran.

## Kappaleet
# 
# 
# 
# 
# 
# 
# 
# 

## Kokoonpano
* Ravn – laulu
* Archaon – kitara
* Tjalve – kitara
* Seidemann – basso
* Frost – rummut

## Arvostelut
* AllMusic: 
* Imperiumi: 7/10

## Lähteet

## Aiheesta muualla
* 
* Korroosio.fi-arvio 
* Imperiumi.net-arvio 
* 
*
Naurettavat naapurit

**Naurettavat naapurit** on Sanoma Magazines Finlandin kustantama Disneyn eläinmaailman ankkasarjoja käsittelevän *[[Ankantekijät]]*-sarjan kuudes teos. Se sisältää 14 tarinaa. Suurimman osan teoksen tarinoista on piirtänyt suomalainen ankkapiirtäjä Kari Korhonen, mutta Daniel Branca on piirtänyt kaksi sarjaa sekä Vicar ja Estéban kumpikin yhden. Kaikki tarinat ovat Kari Korhosen käsikirjoittamia. Kirja julkaistiin vuonna 2006.

## Tarinat
* **Vuoroin vieraissa**
** *Which is witch?*
** Käsikirjoitus Kari Korhonen
** Piirrokset Kari Korhonen
** Ei julkaistu aiemmin Suomessa

* **Kuun pojat**
** *Sons of the Moon*
** Käsikirjoitus Kari Korhonen
** Piirrokset Kari Korhonen
** Julkaistu aiemmin Aku Ankka -lehdessä 15/2003

* **Jonoa pankissa**
** *All the way to the bank*
** Käsikirjoitus Kari Korhonen
** Piirrokset Kari Korhonen
** Julkaistu aiemmin Aku Ankka -lehdessä 49/2004

* **Oma kolo kullan kallis**
** *Din in the bin*
** Käsikirjoitus Kari Korhonen
** Piirrokset Kari Korhonen
** Julkaistu aiemmin Aku Ankka -lehdessä 46/2005

* **Lemmen huumaa**
** *Lessons in love*
** Käsikirjoitus Kari Korhonen
** Piirrokset Kari Korhonen
** Julkaisu aiemmin Aku Ankka -lehdessä 7/2002 ja Kaikkien aikojen ankka -albumissa

* **Mitalimies**
** *The man of medals*
** Käsikirjoitus Kari Korhonen
** Piirrokset Kari Korhonen
** Julkaistu aiemmin Aku Ankka -lehdessä 44/2001

* **Heimolaisten kesken**
** *Our tribe*
** Käsikirjoitus Kari Korhonen
** Piirrokset Kari Korhonen
** Julkaistu aiemmin Aku Ankka -lehdessä 37/2003

* **Tulevaisuuden näkymiä**
** *Prophets, go home*
** Käsikirjoitus Kari Korhonen
** Piirrokset Kari Korhonen
** Julkaistu aiemmin Aku Ankka -lehdessä 30/2000

* **Siivouspäivä**
** *Cleaning day*
** Käsikirjoitus Kari Korhonen
** Piirrokset Kari Korhonen
** Ei julkaistu aiemmin Suomessa

* **Uudelleen ja uudelleen**
** *Again and again*
** Käsikirjoitus Kari Korhonen
** Piirrokset Daniel Branca
** Julkaistu aiemmin Aku Ankka -lehdessä 7/1999

* **Harhasen retket**
** *Beam me up, mr. Fargone*
** Käsikirjoitus Kari Korhonen
** Piirrokset Vicar
** Julkaistu aiemmin Aku Ankka -lehdessä 36/2000

* **Laki ja epäjärjestys**
** *Law and disorder*
** Käsikirjoitus Kari Korhonen
** Piirrokset Daniel Branca
** Julkaistu Aku Ankka -lehdessä 36/1998

* **Painajainen maatilalla**
** *Utterly terrifying!*
** Käsikirjoitus Kari Korhonen
** Piirrokset Estéban
** Ei julkaistu aiemmin Suomessa

* **Naurettavat naapurit**
** *Territorial behaviour*
** Käsikirjoitus Kari Korhonen
** Piirrokset Kari Korhonen
** Ei julkaistu aiemmin Suomessa

## Lähteet
Wabush Lake Railway

**Wabush Lake Railway**  on kanadalainen rautatieyhtiö, joka harjoittaa raideliikennettä Newfoundland ja Labradorin provinssissa. Yhtiö on perustettu vuonna 1963, ja se hoitaa pääasiassa rautamalminkuljetuksiin sidottua liikennettä Labrador Cityn ja Wabushin välillä. Yhtiöllä on yhdysliikennesopimus Quebec North Shore and Labrador Railwayn kanssa.

Rautatieyhtiön omistaa kaivosyhtiö Wabush Mining Company, jonka rautamalmikaivokset sijaitsevat Labrador Cityn lähellä. Rautamalmi kuljetetaan Wabush Lake Railwayn junilla Wabush Junctionin liikennepaikalle, jossa kuormatut junanvaunut annetaan QNS&L:n kuljetettaviksi. QNS&L kuljettaa junat Arnaud Junctionin liikennepaikalle, jossa vaunut siirretään Arnaud Railwayn kuljetettaviksi. Malmijunien määräasemana on Point Noiren satamakaupunki.
Seksuaalivähemmistöt

**Seksuaalivähemmistöillä** tarkoitetaan seksuaaliselta suuntautumiseltaan muita kuin heteroseksuaaleja ja muodostavat siksi vähemmistön. Seksuaalivähemmistöön kuuluvat muun muassa homot, lesbot, aseksuaalit, biseksuaalit sekä panseksuaalit. Transihmiset sekoitetaan toisinaan seksuaalivähemmistöihin, mutta he ovat sukupuolivähemmistöä. 

HLBT on lyhenne, jolla viitataan homoihin, lesboihin, biseksuaaleihin ja transihmisiin.

Suomessa seksuaalivähemmistöjen merkittävin järjestö on Seta.

## Katso myös
* LGBTQ+-symbolit

## Lähteet

## Aiheesta muualla
* Ylpeyttä ja ennakkoluuloja – seksuaali- ja sukupuolivähemmistöt ennen ja nyt . Helsingin kaupunginkirjaston aihepakettiarkisto.
* YLE Elävä arkisto: Seksuaalivähemmistöt median silmässä
Discorsi e Dimostrazioni Matematiche, intorno a due nuoue scienze

**Discorsi e Dimostrazioni Matematiche, intorno a due nuoue scienze** (’Kahteen uuteen tieteeseen liittyviä keskusteluja ja matemaattisia demonstraatioita’, usein vain *Kaksi tiedettä*, 1638) oli Galileo Galilein viimeinen kirja ja samalla tieteellinen testamentti, ja se kattoi suuren osan hänen elämänsä 30 viimeisen vuoden fysiikan töistä.

Toisin kuin *[[Dialogo dei due massimi sistemi del mondo]]*, *Kaksi tiedettä* ei ollut inkvisition hyväksymä. Jumalanpilkkaoikeudenkäynnin jälkeen hänen töidensä julkaisu oli kiellettyä inkvisition mukaan. Julkaisuyritysten epäonnistuttua Ranskassa, Saksassa ja Puolassa hollantilainen Elsevier Leidenissä otti sen painettavakseen. Hollannissa inkvisition määräyksellä ei ollut juurikaan valtaa.

Dialogissa olleet kolme miestä jatkavat keskustelua, mutta he ovat muuttuneet. Simplicio ei ole enää itsepäinen aristoteelinen vaan pikemminkin kuin Galilei aiempina vuosina. Sagredo edustaa keskitietä ja Salviati pysyy Galilein puhemiehenä.
Melissa

**Melissa** voi viitata seuraaviin:

* hurrikaani Melissa, hurrikaani vuonna 2025 Karibian alueella
* melissat (*Melissa*), kasvisuku (katso myös: sitruunamelissa)
* Melissa, naisen etunimi
* Melissa, tietokonevirus
* MELISSA, Euroopan avaruusjärjestö ESAn projekti
* *[[Melissa (albumi)|Melissa]]*, Mercyful Faten albumi
* ”Melissa”, The Allman Brothers Bandin kappale
* ”Melissa”, Porno Graffitin kappale

## Paikannimenä

* Mélissa, kylä Eliin alueyksikössä Kreikassa
* Mélissa, kylä Kardítsan alueyksikössä Kreikassa
* Mélissa, kylä Lárisan alueyksikössä Kreikassa
* Mélissa, kylä Xánthin alueyksikössä Kreikassa
* Mélissa, kunta Italian Calabriassa
* Mélissa, kylä Ontariossa Kanadassa

* Mélissa, vuori Ikarían saarella Kreikassa
Unsiaali

**Unsiaali** on 200-luvulta 800-luvulle käytetty käsin kirjoitettu majuskelikirjaimisto. Se on kehittynyt antiikin roomalaisesta kursiivikirjoituksesta. Myöhemmin siitä syntyneitä muunnoksia on käytetty alkukirjaimina ja otsikoissa.

Unsiaali oli monumentaalikirjoitusta. Monet vanhimmista löydetyistä unsiaaleista ovat Afrikasta; kreikkalaista unsiaalia on löydetty noin vuodelta 350 (*Codex Sinaiticus*). Unsiaalilla ammattikirjurit kirjoittivat saamiaan toimeksiantoja; Rooman valtakunnan myöhäisvaiheessa unsiaalia käytettiin pyhiin kirjoituksiin. Kirjojen ulkomuoto muuttui: pergamenttilehdistä koottiin nippuja (*codex*), jotka kansitettiin puukansiin. Laajenevaa kirkkoa markkinoitiin kirjoilla, joiden teksti oli kaunista ja näyttävää. Alkukirjaimet olivat koristeltuja ja teksteihin yhdistettiin uskonnollista symboliikkaa (kuten risti ja kalat) sisältäviä kuvia. Paavi Gregorius Suuren ajatus oli, että lukutaidottomatkin pystyivät lukemaan kuvia.

Kun unsiaalin kirjoittamista sujuvoitettiin, kirjaimiin lisättiin ylä- ja alapidennyksiä - ts. majuskelikirjaimistoon (suuraakkoset) tuli minuskelimuotoja (pienaakkoset). Näin syntyi **puoliunsiaalityyli**, jossa esiintyy jo varsinaisia pienaakkosia.  

## Katso myös
*Karolinginen minuskeli

## Lähteet
*
*
*

### Viitteet

## Aiheesta muualla
Lepo

**Lepo** fysiikassa tarkoittaa kahden kappaleen keskinäistä liikkumattomuutta eli niiden keskinäinen etäisyys ei muutu. Lepo voidaan määritellä ainoastaan suhteellisena kuten liike.

Suppeassa suhteellisuusteoriassa liike voidaan kuvata ajan suunnan ja arvaruuden suunnan välisellä kulmalla.